Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: 251/2000. (XII. 24.) Korm. rendelet (a továbbiakban: Rendelet) 2. §-a a következõ 15. ponttal egészül ki:
Paragraph Index: 673

6. § A Rendelet a 17. §-t követõen a következõ alcímmel és 17/A. §-sal egészül ki: „Összevont (konszolidált) éves beszámolót érintõ sajátosságok 17/A. § (1) A befektetési vállalkozás anyavállalatnak minõsül a Tv. 3. §-a (2) bekezdése 1. pontjában foglaltakon túlmenõen abban az esetben is, ha igazgatóságának, illetve felügyelõ bizottságának irányítása, illetve ellenõrzése alatt áll egy másik — pénzügyi intézménytõl eltérõ — vállalkozás (leányvállalat) függetlenül attól, hogy azt a létesítõ okiratban rögzítették-e. Ez esetben az anyavállalatnak minõsülõ befektetési vállalkozás és a leányvállalat közös irányítás alatt áll. Ha a közös irányítás alatt álló két vállalkozás közül az egyik befektetési vállalkozás, a másik hitelintézet akkor a Tv. 3. §-a (2) bekezdésének 1. pontja szerinti feltételek hiányában anyavállalatnak a hitelintézetet kell tekinteni. Ha a közös irányítás alatt álló mindkét vállalkozás befektetési vállalkozás, vagy az egyik biztosító intézet vagy pénzügyi vállalkozás akkor a Tv. 3. §-a (2) bekezdésének 1. pontja szerinti feltételek hiányában a létesítõ okiratban vagy külön szerzõdésben kell rögzíteni az anyavállalati, illetve a leányvállalati minõsítést.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes